ΓΡΑΠΤΗ ΕΡΩΤΗΣΗ E-3739/02

υποβολή: Gabriele Stauner (PPE-DE) προς την Επιτροπή

(19 Δεκεμβρίου 2002)

Θέμα: Προσαυξήσεις του εισοδήματος των Επιτρόπων χωρίς νομική βάση

Στην απάντησή του στη γραπτή μου ερώτηση Ρ-1233/02(1) ο Αντιπρόεδρος Kinnock επιβεβαίωσε εκ μέρους της Επιτροπής ότι μέλη της Ευρωπαϊκής Επιτροπής απολαύουν χρόνια τώρα προσαυξήσεων του εισοδήματός τους λαμβάνοντας μέρος του μισθού τους όχι σε λογαριασμούς στον τόπο εργασίας τους στις Βρυξέλλες αλλά σε άλλα κράτη μέλη της ΕΕ με μεταβίβαση, με αποτέλεσμα να επωφελούνται από τους λεγόμενους διορθωτικούς συντελεστές·

Μπορεί ο κ. Kinnock να επιβεβαιώσει ότι ήδη από τα μέσα του περασμένου έτους είχε απευθείας από τιςπαγόμενες στον ίδιο αρμόδιεςπηρεσίες της Επιτροπής τη σαφή επισήμανση, ότι ο κανονισμός του Συμβουλίου σχετικά με τη διαμόρφωση των απολαβών του Προέδρου και των μελών της Επιτροπής δεν εμπεριέχει κατά κανένα τρόπο διατάξεις που να επιτρέπουν τέτοιες μεταφορές κατ' αναλογία προς τις διατάξεις του καταστατικού τωνπαλλήλων·

Μπορεί η Επιτροπή να μου διαβιβάσει αντίγραφα των σχετικών σημειωμάτων τωνπηρεσιών της Επιτροπής·

Μπορεί να εξηγήσει ο κ. Kinnock γιατί παρά τιςποδείξεις τωνπαλλήλων του δεν προέβη σε ενέργειες και άφησε να συνεχιστούν οι εν λόγω πληρωμές για τον ίδιο και άλλα μέλη της Επιτροπής·

Μπορεί να εξηγήσει ο κ. Kinnock γιατί εμφανίστηκαν παρ' όλα αυτά εκ νέου ανακριβή στοιχεία στο σχέδιο προϋπολογισμού της Επιτροπής το 2003 (Θέση Α-1090), για να δοθεί η εντύπωση ότι η εφαρμογή των διορθωτικών συντελεστών στους μισθούς των μελών της Επιτροπής προβλέπεται δήθεν στον εν λόγω κανονισμό του Συμβουλίου·

Ποια είναι τα συμπεράσματα της Επιτροπής από το γεγονός ότι το Συμβούλιο προέβη εν τω μεταξύ σε διόρθωση και διέγραψε το απόσπασμα με την παραπλανητική διατύπωση της Επιτροπής·

(1) ΕΕ C 277 E της 14.11.2002, σελ. 162.

Απάντηση του κ. Kinnock εξ ονόματος της Επιτροπής

(17 Φεβρουαρίου 2003)

Στις απαντήσεις μου στις προηγούμενες ερωτήσεις του Αξιότιμου Μέλους του Κοινοβουλίου για το θέμα αυτό (P-1233/02(1), P-1805/02(2) και E-2807/02(3)) εξήγησα λεπτομερώς τη σχετική νομική άποψη. Αναφερόμενος στη θέση που εξέφρασε επανειλημμένως το Δικαστήριο, απέδειξα επίσης ότι οι μεταφορές με εφαρμογή των διορθωτικών συντελεστών δεν ήταν ποτέ παράνομες και δεν οδηγούν σε καθαρή αύξηση των αποδοχών για τα μέλη της Επιτροπής, του Ελεγκτικού Συνεδρίου και του Δικαστηρίου που έχουν τη δυνατότητα να χρησιμοποιούν το σύστημα αυτό. Συνεπώς, η Επιτροπή απορρίπτει τους ισχυρισμούς που διατυπώνονται στις ερωτήσεις του Αξιότιμου Μέλους του Κοινοβουλίου: σε καμία περίπτωση δεν πραγματοποιήθηκαν πληρωμές χωρίς νομική βάση προς τα μέλη της Επιτροπής, του Ελεγκτικού Συνεδρίου ή του Δικαστηρίου.

Φαίνεται επίσης ότι το Αξιότιμο Μέλος του Κοινοβουλίου δεν είναι σωστά πληροφορημένο σχετικά με κοινοποιήσεις τις οποίεςποτίθεται ότι έλαβα σύμφωνα με τις οποίες ο κανονισμός του Συμβουλίου σχετικά με τον καθορισμό των απολαβών του Προέδρου και των μελών της Επιτροπής δεν εμπεριέχει κατά κανένα τρόπο διατάξεις που να επιτρέπουν τέτοιες μεταφορές κατ'αναλογία προς τις διατάξεις του Κανονισμού Υπηρεσιακής Κατάστασης των Υπαλλήλων. Δεν έλαβα ποτέ καμία κοινοποίηση ή παρατήρηση αυτού του τύπου. Εάν το Αξιότιμο Μέλος του Κοινοβουλίου διαθέτει οποιεσδήποτε γραπτές πληροφορίες που να διαβεβαιώνουν την αποστολή τέτοιας κοινοποίησης, παρακαλείται να τις διαβιβάσει στο Γενικό Διευθυντή Προσωπικού και Διοίκησης ή σε οποιοδήποτε άλλο αρμόδιοπάλληλο.

Όπως αναφέρθηκε στις προηγούμενες απαντήσεις προς το Αξιότιμο Μέλος του Κοινοβουλίου, η απόφαση της Επιτροπής της 5ης Ιουνίου 2002 να αναστείλει την εφαρμογή του συστήματος μεταφοράς με διορθωτικούς συντελεστές βασίστηκε εξ ολοκλήρου στην πληροφορία που διαβιβάστηκε από το Ελεγκτικό Συνέδριο, στις 17 Μαΐου 2002, σύμφωνα με την οποία τα μέλη της αποφάσισαν να αναστείλουν τη δυνατότητα χρησιμοποίησης αυτού του συστήματος μέχρις ότου διευκρινιστεί η νομική βάση του. Λίγο μετά την απόφαση της Επιτροπής της 5ης Ιουνίου τα μέλη του Δικαστηρίου έλαβαν παρόμοια απόφαση.

Στην απάντηση στην ερώτηση E-2807/02 η Επιτροπή επέστησε την προσοχή του Αξιότιμου Μέλους του Κοινοβουλίου στην άποψη του Δικαστηρίου που επαναβεβαιώθηκε, η οποία απεστάλη στην Επιτροπή με επιστολή στις 9 Οκτωβρίου, ότι το σύστημα μεταφοράς με διορθωτικούς συντελεστές όπως εφαρμόζεται στα μέλη των Οργάνωνπήρξε πάντοτε και συνεχίζει να είναι νόμιμο και πλήρως εναρμονισμένο με τους κανόνες. Το Αξιότιμο Μέλος του Κοινοβουλίου θα έχει λάβει γνώση της σχετικής επιστολής που απεστάλη από το Δικαστήριο στην Επιτροπή και θα γνωρίζει, επομένως, ότι το Δικαστήριο επανέφερε την εφαρμογή του εν λόγω συστήματος για τα μέλη του.

Στις 9 Ιανουαρίου 2003 η Επιτροπή πληροφορήθηκε από το Ελεγκτικό Συνέδριο ότι, μετά την κοινοποίηση από το Δικαστήριο για τη νομιμότητα του εν λόγω καθεστώτος μεταφοράς, τα μέλη του το χρησιμοποιούν εκ νέου.

Η Επιτροπή θεωρεί ότι οι αποφάσεις που ελήφθησαν από το Δικαστήριο και από το Ελεγκτικό Συνέδριο σημαίνουν ότι δενπάρχουν πλέον αμφιβολίες όσον αφορά τη νομιμότητα του συστήματος.

Όπως το Αξιότιμο Μέλος του Κοινοβουλίου γνωρίζει από προηγούμενες απαντήσεις, τα μέλη της Επιτροπής καθώς και τα μέλη του Δικαστηρίου και του Ελεγκτικού Συνεδρίου ανέστειλαν τη χρησιμοποίηση του συστήματος μεταφοράς με διορθωτικούς συντελεστές από την 1η Ιουλίου 2002. Συνεπώς κανένα μέλος της Επιτροπής δεν χρησιμοποίησε το σύστημα αυτό από την ημερομηνία αυτή. Το Αξιότιμο Μέλος του Κοινοβουλίου θα πρέπει, επομένως, να αποσύρει την κατηγορία που διατύπωσε στο πλαίσιο της βουλευτικής του ασυλίας ότι δηλαδή τα μέλη της Επιτροπής συνεχίζουν να χρησιμοποιούν το σύστημα αυτό παρά την απόφαση της 7ης Ιουνίου. Η κατηγορία αυτή δεν έχει καμία βάση.

Τέλος, η Επιτροπή επιβεβαιώνει ότι η νομική κατάσταση του συστήματος πληρωμών δεν εθίγει κατά κανένα τρόπο από το γεγονός ότι κατά την πρώτη ανάγνωση του σχεδίου προϋπολογισμού 2003, το Συμβούλιο πρότεινε να συμπληρωθεί το σχόλιο της θέσης του προϋπολογισμού A-1090 και να τροποποιηθεί η διατύπωση σχέδιο σχολίων σε σχέδιο σχολίων που τροποποιήθηκε από το Συμβούλιο εφόσον, στην πράξη, η δημοσιονομική αρχή δεν ενέκρινε αυτή την προσθήκη στον τελικό προϋπολογισμό, μετά από διαβούλευση με το Συμβούλιο και το Κοινοβούλιο.

Η Επιτροπή, επομένως, απορρίπτει τους ισχυρισμούς που διατυπώνονται στην ερώτηση του Αξιότιμου Μέλους του Κοινοβουλίου ότι η Επιτροπή χρησιμοποίησε παραπλανητική διατύπωση για να δώσει εσφαλμένη εντύπωση. Διατυπώσεις αυτού του τύπου δεν μπορούν να δικαιολογηθούν κατά κανένα τρόπο και θα πρέπει κατά συνέπεια να αποσυρθούν.

(1) ΕΕ C 277 E της 14.11.2002, σελ. 162.

(2) ΕΕ C 309 E της 12.12.2002, σελ. 164.

(3) ΕΕ C 137 E της 12.6.2003, σελ. 121.